KLASA: 007-02/22-01/01

URBROJ: 251-176-22-13

Zagreb, 24.5.2022.

**ZAPISNIK**

**11. sjednice Školskog odbora održane 24.5.2022.**

**Početak sjednice:** 19,00

**Prisutni članovi Školskog odbora:** Višnja Dianežević, Ivana Kujundžić, Marija Dianežević, Davor Radić, Drago Župarić Iljić,

**Odsutni članovi Školskog odbora**: Marija Luković, Zvonimir Bulić

Sjednici je prisutan ravnatelj Vatroslav Gabrić

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 5 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 10. sjednice Školskog odbora održane 10.5.2022.
2. Usvajanje dopune Godišnjeg plana i programa rada OŠ Odra za 2021./2022. godinu (promjena smjene i rasporeda sati zbog terenske nastave)
3. Radni odnosi- zapošljavanje spremačice na neodređeno, puno radno vrijeme
4. Pitanja i prijedlozi

Predloženi dnevni red prihvaćen je jednoglasno (5 glasova „za“) te se prelazi na raspravu po pojedinim točkama.

**Ad. 1. Usvajanje zapisnika 10. sjednice Školskog odbora održane 10. svibnja 2022**

Predsjednica Školskog odbora pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik.

**Ad. 2. Usvajanje dopune Godišnjeg plana i programa rada OŠ Odra za 2021./2022. godinu (promjena smjene i rasporeda sati zbog terenske nastave)**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj navodi da su učenici osmih razreda na maturalnom putovanju, a učenici sedmih razreda na terenskoj nastavi. Potrebno je organizirati nastavu, a obzirom na manji broj prisutnih učitelja nije moguće organizirati zamjene u obje smjene. Zbog manjeg broja učenika moguće je dana 25.5.2022. organizirati nastavu u jednoj smjeni te se traži suglasnost za izvođenje nastave u jednoj smjeni.

Nakon provedene rasprave, predsjednica Školskog odbora daje prijedlog na glasanje.

Članovi Školskog odbora su dizanjem ruku potvrdili suglasnost i jednoglasno se donosi **Odluka o dopuni Godišnjeg plana i programa rada OŠ Odra za 2021./2022. godinu.**

**Ad. 3. Radni odnosi- zapošljavanje spremačice na neodređeno, puno radno vrijeme**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj navodi kako je škola u listopadu prošle godine dobila suglasnost za radno mjesto kuharice. Na to radno mjesto je raspoređena Ana Zlodi sukladno odredbama Kolektivnog ugovora i time je ostalo upražnjeno radno mjesto spremačice. Škola je uputila zahtjev Ministarstvu znanosti i obrazovanja za zapošljavanje na upražnjeno radno mjesto. Ministarstvo znanosti i obrazovanja je dana 13. travnja 2022. godine dalo suglasnost za zapošljavanje spremačice. Po dobivenoj suglasnosti MZO, a nakon toga i GU za obrazovanje, sport i mlade, Škola je raspisala natječaj 4. svibnja 2022. godine. Na natječaj su pristigle 4 prijave, od kojih su se vrednovanju odazvale tri kandidatkinje. Nijedna od 3 kandidatkinje nema iskustvo rada u školi.

Kandidatkinja Ankica Vukašinec je ostvarila najveći broj bodova na vrednovanju i ravnatelj daje na uvid natječajnu dokumentaciju članovima Školskog odbora.

Nakon provedene rasprave, ravnatelj predlaže da se na radno mjesto spremačice zaposli Ankica Vukašinec, na neodređeno, puno radno vrijeme uz probni rok od 3 mjeseca.

Članovi Školskog odbora su dizanjem ruku potvrdili suglasnost i jednoglasno se donosi **Odluka o zapošljavanju Ankice Vukašinec na radno mjesto spremačice, na neodređeno, puno radno vrijeme.**

**Ad. 3. Pitanja i prijedlozi**

Ravnatelj navodi kako je pod vodstvom vjeroučiteljice Marije Đuračić proveden projekt ZGHACK - Timsko natjecanje učenika zagrebačkih osnovnih škola u rješavanju problema vezanih uz zaštitu okoliša i održivo gospodarenje otpadom u vlastitom domu i zajednici na kojem su učenici osmog razreda osvojili drugu nagradu (ukupno 15.000,00 kn od čega je svaki učenik dobio 2.500,00 kn).

Ove školske godine je 6 naših učenika sudjelovalo na državnim natjecanjima (engleski jezik, hrvatski jezik, Lidrano, tehnička kultura, fizika i povijest).

Ravnatelj izvještava kako se sukladno Kurikulumu provode sve planirane terenske nastave u svibnju.

U rujnu 2022. godine Škola ima cilj akreditirati se u projekte Erasmus +. Jedna od ideja je da bi u svrhu postizanja „Zelene škole“ sve aktivnosti i mobilnosti u okviru europskih projekata podredili tom cilju.

Ravnatelj izvještava o izgradnji školske dvorane, tužba koja je podnesena od strane susjeda odnosi se na veličinu sportske dvorane. Prema izrađenoj dokumentaciji dvorana je trebala biti dvodijelna, dok se u tužbi navodi kako zbog porasta broja učenika dvodijelna dvorana nije dostatna i trebala bi biti trodijelna da zadovolji normative. Obzirom da su svi dokumenti rađeni za dvodijelnu dvoranu, dokumentacija bi se trebala raditi ispočetka zbog čega se prolongira gradnja dvorane.

Gospodin Župarić Iljić navodi da bi to usporilo gradnju. Ravnatelj navodi kako razmišlja o postavljanju balona na prostor školskog dvorišta, no potrebno je skupiti sve relevantne informacije o toj mogućnosti.

Gospodin Radić podupire tu ideju.

Članovi Školskog odbora donose zaključak da će ravnatelj zatražiti ponudu za najam ili postavljanje balona kako bi s tim podatkom izašli pred Gradonačelnika.

Gospodin Župarić Iljić predlaže da se sastavi dopis Gradonačelniku u kojem će se iznijeti aktivnosti koje škola provodi jer smatra da su pozitivne. Time bi pokazali da smo škola vrijednih učenika i zaposlenika. Smatra da to Gradonačelniku treba predočiti u pisanom obliku.

Nije bilo drugih pitanja i prijedloga.

Predsjednica zaključuje sjednicu u 20,00 sati.

Zapisnik završava na trećoj (3) stranici.

|  |
| --- |
| Predsjednica Školskog odbora: |
| Višnja Dianežević |